8. Papir del Caire Problema 8

Enunciat
Una peça de roba fa 7 colzes de llargada i 5 colzes d'amplada, per tant, té una àrea de 35 “colzes-roba”. Si traiem una banda d’un colze de la seva llargada i volem afegir-la a l’amplada, quines dimensions tindrà la banda que hem d’afegir a la seva amplada?
La solució egípcia

Papir d’El Caire Problema 8 (van der Waerden 1983, 166):

La idea és que el tros de roba ha de mantenir la forma rectangular i que la seva superfície total es conserva. Això implica que l'àrea de la banda que traiem serà igual a l’àrea de la banda que hem d’afegir.

L'escriba calcula en primer lloc la nova altura de 7 - 1 = 6. Després diu: "L’àrea de la banda que traiem és de 5 colzes-roba." A continuació divideix 5 per 6 i, per últim, afegeix el resultat de 5/6 als 5 d'amplada.

Anterior | Següent

Llicenciat sota la Creative Commons Attribution-NonCommercial-ShareAlike 2.5 License

Ahmes al Segle XXI