Les unitats de mesura

Quines unitats de mesura utilitzaven els antics egipcis?

Les unitats de mesura d'Egipte es van basar en el cos humà, igual que algunes de les actuals mesures, per exemple el pam o el dit.

La unitat de mesura estàndard per a la longitud era el colze real, és a dir, la distància des del colze del faraó fins a la punta dels dits, al voltant de 20,6 polzades és a dir, 52,3 cm . També s’emprava el dit o dígit que fa referència a l'amplada d'un dit, o una mica menys de 3/4 polzades o 2 cm. Llavors, a 4 dits se’ls deia palmell, i alhora 7 palmells equivalien a un colze real. Així, cent colzes reals s’anomenaven un khet, i a un khet quadrat se li va donar el nom de setat que s’emprava sobretot per donar les àrees dels camps i terres de conreu (Chace, 18-20).

La unitat de mesura estàndard per al volum va ser la hekat, que era de 292,24 polzades cúbiques o 4,79 dm3. Així, per exemple, la quantitat de gra en la collita o d’un graner podria haver-se mesurat en hekat, però el més probable és que figuri en quàdruple-hekat (4 hekat) o en khar (20 hekat) o fins i tot en centenars quàdruple-hekat (400 hekat). A més a més, per mesurar petites quantitats de gra, van dividir el hekat en 320 ro. No obstant això, només estaven permesos els números de ro corresponents a les fraccions de l’“Ull d’Horus”. (Chace, 18-20; Gillings, 210).

Així, només van ser utilitzats:

S’anomenen fraccions de l”Ull d'Horus” pel déu-falcó egipci Horus. Segons la llegenda egípcia, l'ull d'Horus va ser trossejat en una baralla i més tard el déu Thot va restaurar l'ull i es van tornar a armar les peces tal com es mostra en el diagrama (Dilke, 24)

Unitats de mesura habituals de l’antic Egipte

Unitats egípcies | Definició | equivalència
1 dit | amplada d'un dit | ≈ 3 / 4 polzada o 2 cm
1 palmell | ample del palmell d'una mà | 4 dits
1 colze real | distància des del colze del faraó fins a la punta dels dits | 7 palmells (20,6 polzades ≈1,72 peus o 52,3 cm)
1 khet | 100 colzes reals | ≈ 172 peus o 57,3 yardes o 52,3 m
1 setat | 1 khet quadrat= 10.000 colzes quadrats | ≈ 3.280 yardes quadrades o 0,7 acres o 2.800 m2
1 khar | 2 / 3 de 1 colze cúbic | = 20 hekat ≈ 3,4 peus cúbics o 95,8 dm3
1 hekat | 10 hinu = 320 ro | ≈ 292,24 polzades cúbiques o 1/2 Peck o 4,79 dm3
1 ro | 1/320 d'1 hekat, encara que la fracció mínima utilitzada va ser 1/64 hekat = 5 ro |

Anterior | Següent

Llicenciat sota la Creative Commons Attribution-NonCommercial-ShareAlike 2.5 License

Ahmes al Segle XXI