Les matemàtiques a l'antic Egipte

Què en sabeu de l'antic Egipte?

Al segle V aC l'historiador grec Heròdot va escriure en la seva obra Història que la geometria es va originar a Egipte amb el mesurament de la terra amb finalitats fiscals:

Van dir també que aquest rei [Senusret, també conegut com a Ramsès II, al voltant de 1400 aC (Scott, 6)] va dividir la terra entre tots els egipcis per tal de donar a cadascun un quadrat (quadrilàter) de la mateixa mida i calcularen els ingressos que havia de percebre de cada un mitjançant la imposició d'un impost que es cobraria anualment. Però a cada un dels que les inundacions del riu (Nil) arrencava una part, havien d’acudir al rei a notificar el succeït, aquest enviava els supervisors que mesuraven la quantitat de la terra que s'havia tornat més petita perquè el propietari pogués pagar de la part que quedava en proporció a la totalitat de l'impost establert. D'aquesta forma, sembla, que s’origina la geometria que després passà a Hellas [Grècia]. (Cajori, 10-11)

En voleu saber més?
Els antics egipcis vivien a la Vall del Nil d'Àfrica nord-oriental. Encara que avui dia són més coneguts per les piràmides que van construir, les quals servien com a tombes per als faraons o reis, la seva ocupació principal era l'agricultura.
Alguns exemples de piràmides egípcies són les piràmides de Gizeh, entre les que es troba la Gran Piràmide de Keops que es va construir aproximadament el 2600 aC, així com la famosa estàtua de l'Esfinx.
Però a més a més, els egipcis van deixar escrits als temples i parets d’aquestes piràmides que daten del tercer mil·lenni aC i també, avui dia es conserven rotlles de papirs egipcis que daten com a mínim del segon mil·lenni aC o bé murals, com un mural pintat per Abd-el-Qurna a Egipte, al voltant de 1400 aC que mostra uns supervisors mesurant un camp de blat amb una corda nuada o hardeponaptai.
És possible que també s’emprés aquest mètode de mesura per les piràmides i temples, però es creu que l'objectiu principal d’aquesta tècnica era la mesura de les terres agrícoles al llarg del riu Nil sobretot després de les inundacions anuals per tal d'avaluar els impostos amb justícia.
Anterior | Següent

Llicenciat sota la Creative Commons Attribution-NonCommercial-ShareAlike 2.5 License

Ahmes al Segle XXI